Държавен вестник, бр. 61, 2011 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  61
Чл. 18. (1) Годишните план-графици на 
българската помощ за развитие се изготвят 
от Министерството на външните работи с 
участието на други министерства, ведомства 
и организации, ангажирани в предоставяне­
то на българската помощ за развитие, и се 
разглеждат от работната група и от Съвет 
„Международно сътрудничество за развитие“.
(2) Годишните план-графици на българската 
помощ за развитие включват предвижданите 
дейности по линия на българската политика 
на развитие в изпълнение на съответната 
средносрочна програма за помощ за развитие 
и хуманитарна помощ.
(3) Годишните план-графици се утвърждават 
от министъра на външните работи.
Чл. 19. Изработването, разглеждането и 
одобряването на документите по чл. 18 се 
извършва в срок, съобразен със сроковете по 
бюджетната процедура за съответната година.
Чл. 20. На базата на годишните план-гра­
фици Министерството на външните работи 
извършва програмното планиране на сред­
ствата за българската помощ за развитие за 
следващата бюджетна година.
Чл. 21. Предоставянето на помощ за 
развитие и хуманитарна помощ се отчита 
посредством отчети по изпълнението на сред­
носрочната програма за помощ за развитие 
и хуманитарна помощ, годишни отчети и 
средносрочни отчети за помощта по страни.
Чл. 22. Министерството на външните ра­
боти сключва меморандуми за разбирателство 
със съответните министерства или ведомства 
във всяка от страните, определени като при­
оритетни получатели на българска помощ за 
развитие, с които се гарантира сътрудничест­
вото между тези страни и Република България 
в процеса на предоставяне на помощта.
Чл. 23. (1) Предоставянето на помощта за 
развитие се извършва при спазване изисква­
нията на законодателството на Република 
България и принципите на публичност и 
прозрачност, свободна и лоялна конкуренция, 
равнопоставеност и недопускане на дискри­
минация.
(2) Физическите и юридическите лица, 
както и техни обединения могат да участват 
в предоставянето на помощ за развитие с 
изключение на случаите по ал. 3 – 7.
(3) Не може да кандидатства за участие в 
предоставяне на помощ за развитие юриди­
ческо лице, което:
1. e обявено в несъстоятелност;
2. е в производство по ликвидация или се 
намира в подобна процедура съгласно наци­
оналните закони и подзаконови актове;
3. е в открито производство по несъстоя­
телност или е сключило извънсъдебно спо­
разумение с кредиторите си по смисъла на 
чл. 740 от Търговския закон, а в случай че 
кандидат е чуждестранно лице – се намира 
в подобна процедура съгласно националните 
закони и подзаконови актове, включително 
когато неговата дейност е под разпореждане 
на съда, или е преустановило дейността си;
4. е лишено от правото да упражнява 
определена професия или дейност съгласно 
законодателството на държавата, в която е 
извършено нарушението;
5. има парични задължения към държавата 
или към община по смисъла на чл. 162, ал. 2 от 
Данъчно-осигурителния процесуален кодекс, 
установени с влязъл в сила акт на компетентен 
орган, освен ако е допуснато разсрочване или 
отсрочване на задълженията, или парични 
задължения, свързани с плащането на вноски 
за социално осигуряване или данъци съглас­
но правните норми на държавата, в която е 
установено;
6. има наличие на непогасени частни за­
дължения към държавата, изброени в чл. 3, 
ал. 7 от Закона за Националната агенция за 
приходите.
(4) Не може да кандидатства за участие в 
предоставянето на помощ за развитие юриди­
ческо лице, член на чийто управителен орган:
1. е осъждан с влязла в сила присъда за 
престъпление от общ характер;
2. не е изпълнил задълженията си, свързани 
с плащане на вноски за социално осигурява­
не или плащане на данъци в съответствие с 
приложимото към лицето законодателство;
3. е предоставил умишлено документи 
с невярно съдържание при осигуряване на 
информация, изискана като условие за фи­
нансиране на дейности по линия на помощта 
за развитие, или не е предоставил такава 
информация;
4. е лишен от правото да упражнява оп­
ределена професия или дейност съгласно 
законодателството на държавата, в която е 
извършено нарушението;
5. е юридическо лице, за което е налице 
обстоятелство по ал. 3;
6. има наличие на непогасени частни за­
дължения към държавата, изброени в чл. 3, 
ал. 7 от Закона за Националната агенция за 
приходите.
(5) Не може да кандидатства за участие в 
предоставянето на помощ за развитие физи­
ческо лице, което:
1. е осъждано за престъпление от общ 
характер с влязла в сила присъда;
2. не е изпълнило задълженията си, свър­
зани с плащане на вноски за социално осигу­
ряване или плащане на данъци в съответствие 
с действащата нормативна уредба;
3. е предоставило умишлено документи 
с невярно съдържание при осигуряване на 
информацията, изискана като условие за фи­
нансиране на дейности по линия на помощ­
та за развитие, или не предоставя такава 
информация;